**Izziņa par atzinumos sniegtajiem iebildumiem par Ministru kabineta rīkojuma projektu “Par valsts nekustamā īpašuma nodošanu bezatlīdzības lietošanā sabiedriskā labuma organizācijai – biedrībai “Latvijas Jātnieku federācija””**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |  |
| --- | --- | --- |
| Datums: 20.11.2020. |  | |
| Saskaņošanas dalībnieki: | Tieslietu ministrija, Finanšu ministrija | |
| Saskaņošanas dalībnieki izskatīja šādu ministriju (citu institūciju) iebildumus: | | Finanšu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | “4. Izglītības un zinātnes ministrijai iekļaut līgumā šādus noteikumus:  4.1.  nekustamais īpašums tiek nodots bezatlīdzības lietošanā biedrībai ar līguma parakstīšanas dienu uz laiku, kamēr biedrībai ir sabiedriskā labuma organizācijas statuss, bet ne ilgāk kā uz 10 gadiem;  4.2. biedrībai ir pienākums nekustamo īpašumu izmantot atbilstoši šā rīkojuma 2.punktā noteiktajiem mērķiem;  4.3. nekustamajā īpašumā netiek veikta saimnieciskā darbība (tajā skaitā nekustamais īpašums netiek iznomāts trešajām personām);  4.4. biedrība par saviem līdzekļiem nodrošina nekustamā īpašuma uzturēšanu, kā arī kompensē nekustamā īpašuma nodokli Izglītības un zinātnes ministrijai līgumā noteiktajā apmērā un termiņā;  4.5. Izglītības un zinātnes ministrijai ir tiesības vienpusēji atkāpties no līguma, par to rakstiski informējot biedrību vismaz 30 dienas iepriekš, ja:  4.5.1. nekustamais īpašums netiek izmantots atbilstoši tā nodošanas mērķiem;  4.5.2. vairāk nekā mēnesi netiek pildīti šā rīkojuma 4.4.apakšpunktā minētie pienākumi;  4.5.3.  nekustamais īpašums tiek atsavināts.” | “1. Anotācijā ir minēts, ka Biedrība nekustamajā īpašumā veiks saimniecisko darbību, taču ņemot vērā tā izteikti lokālo raksturu, nekustamā īpašuma nodošana bezatlīdzības lietošanā biedrībai vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu. Vienlaikus anotācijā un rīkojuma projekta 4.3.apakšpunktā norādīts, ka nekustamajā īpašumā netiks veikta saimnieciskā darbība (tajā skaitā nekustamais īpašums netiek iznomāts trešajām personām). Lūdzam pārskatīt dokumentus novēršot pretrunas, skaidri nosakot, vai nododamajā īpašumā tiks vai netiks veikta saimnieciskā darbība.” | **Iebildums ņemts vērā.**  Dzēsts rīkojuma projekta 4.3.apakšpunkts un precizēts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | “4. Izglītības un zinātnes ministrijai iekļaut līgumā šādus noteikumus:  4.1.  nekustamais īpašums tiek nodots bezatlīdzības lietošanā biedrībai ar līguma parakstīšanas dienu uz laiku, kamēr biedrībai ir sabiedriskā labuma organizācijas statuss, bet ne ilgāk kā uz 10 gadiem;  4.2. biedrībai ir pienākums nekustamo īpašumu izmantot atbilstoši šā rīkojuma 2.punktā noteiktajiem mērķiem;  4.3. biedrība par saviem līdzekļiem nodrošina nekustamā īpašuma uzturēšanu, kā arī kompensē nekustamā īpašuma nodokli Izglītības un zinātnes ministrijai līgumā noteiktajā apmērā un termiņā;  4.4. Izglītības un zinātnes ministrijai ir tiesības vienpusēji atkāpties no līguma, par to rakstiski informējot biedrību vismaz 30 dienas iepriekš, ja:  4.4.1. nekustamais īpašums netiek izmantots atbilstoši tā nodošanas mērķiem;  4.4.2. vairāk nekā mēnesi netiek pildīti šā rīkojuma 4.3.apakšpunktā minētie pienākumi;  4.4.3.  nekustamais īpašums tiek atsavināts.” |
| 2. |  | “2. Vienlaikus, anotācijā minēts, ka biedrībai ir tiesības nekustamo īpašumu izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanai. Atkārtoti skaidrojam, ka, ja tiek plānots nekustamo īpašumu vai tā daļu izmantot saimnieciskās darbības veikšanai, informācija par tiesībām to izmantot papildinošu saimniecisku darbību veikšanai, ir jādzēš, jo papildinoša saimnieciska darbība pieļaujama tikai gadījumos, kad nekustamo īpašumu kopumā izmanto nesaimnieciskiem mērķiem.” | **Iebildums ņemts vērā.**  Precizēts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts, informācija par papildinošo saimniecisko darbību dzēsta. |  |
| 3. | “Papildus uzsverams, ka biedrība, veicot saimniecisko darbību (nodrošinot sporta centra darbību), visus ieņēmumus iegulda sporta centra uzturēšanai (peļņu negūst).” | “3. Anotācijā minēts, ka “Papildus uzsverams, ka biedrība, veicot saimniecisko darbību (nodrošinot sporta centra darbību), visus ieņēmumus iegulda sporta centra uzturēšanai (peļņu negūst). Iepriekšminētā rezultātā secināms, ka nekustamā īpašuma nodošana bezatlīdzības lietošanā biedrībai vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.” Lai neradītu maldīgu priekšstatu, ka peļņas gūšanas faktors var būt priekšnoteikums, lai vērtētu ir vai nav jāpiemēro komercdarbības atbalsta nosacījumi, lūdzam vārdus iekavās “peļņu negūst” dzēst. Skaidrojam, ka “Eiropas Savienības Tiesa uzņēmumus konsekventi ir definējusi kā subjektus, kas veic saimniecisko darbību, neatkarīgi no to juridiskā statusa un finansēšanas veida. Līdz ar to tas, vai atsevišķs subjekts ir uzskatāms par uzņēmumu, ir pilnībā atkarīgs no tā veikto darbību rakstura. [..] Pirmkārt, attiecīgā subjekta statuss saskaņā ar valsts tiesību aktiem nav noteicošs. Piemēram, subjekts, kas saskaņā ar valsts tiesību aktiem klasificēts kā asociācija vai sporta klubs, Līguma 107. panta 1. punkta nozīmē tomēr var būt uzskatāms par uzņēmumu. Tas pats attiecas uz subjektu, kas oficiāli pieder pie valsts pārvaldes. Vienīgais būtiskais kritērijs ir tas, vai subjekts veic saimniecisko darbību. Otrkārt, valsts atbalsta noteikumu piemērošana nav atkarīga no tā, vai subjekts ir izveidots ar mērķi gūt peļņu. Arī bezpeļņas subjekti var tirgū piedāvāt preces un pakalpojumus. [..] Treškārt, tas, vai subjektu klasificē kā uzņēmumu, vienmēr ir atkarīgs no konkrētās darbības. Subjekts, kas veic gan saimniecisko, gan nesaimniecisko darbību, ir uzskatāms par uzņēmumu vienīgi attiecībā uz tā saimniecisko darbību. [..] Skaidrojot nošķīrumu starp saimniecisko un nesaimniecisko darbību, Tiesa ir konsekventi spriedusi, ka saimnieciskā darbība ir ikviena darbība, kas ietver preču un pakalpojumu piedāvāšanu tirgū.” Sk. “Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu” (2016/C 262/01), kas faktiski ir ES tiesu prakses apkopojums, ir sniegusi skaidrojumu (dodot atsauces uz konkrētām ES tiesu lietām) par to, ko komercdarbības atbalsta kontekstā saprot ar saimnieciskās darbības veikšanu, proti, arī par situācijām, kad saimniecisko darbību veic bezpeļņas organizācija. Attiecīgi, ja atbalstu sniedz saimnieciskai darbībai un tas kvalificējas kā komercdarbības atbalsts, to sniedzot ir jāpiemēro komercdarbības atbalsta nosacījumi neatkarīgi no saimnieciskās darbības veiktā apjoma.” | **Iebildums ņemts vērā.**  Precizēts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | “Papildus uzsverams, ka biedrība, veicot saimniecisko darbību (nodrošinot sporta centra darbību), visus ieņēmumus iegulda sporta centra uzturēšanai.” |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

01.12.2020 11:01

1006

Izglītības un zinātnes ministrijas

Juridiskā un nekustamo īpašumu departamenta

vecākā juriskonsulte nekustamo īpašumu jomā

M.Adamane

67047756, Madara.Adamane@izm.gov.lv